புரோமோயிருபுளோரோமீத்தேன்

புரோமோயிருபுளோரோமீத்தேன் (Bromodifluoromethane) என்பது CHBrF2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஆலோன் என்ற பெயராலும் அழைக்கப்படும் இச்சேர்மம் வாயு நிலையில் உள்ளது. டிரை ஆலோமெத்தேன் அல்லது ஐதரோபுரோமோபுளோரோகார்பன் என்று வகைப்படுத்தப்படுகிறது. 

தயாரிப்பு
இருபுரோமோயிருபுளோரோமீத்தேன் சேர்மத்துடன் ஐதரசனைச் சேர்த்து 400-600 பாகை செல்சியசு வெப்பநிலையில் வினைபுரியச் செய்தால் புரோமோயிருபுளோரோமீத்தேன் உருவாகிறது.

மாறுநிலைப்புள்ளி  தரவு: Tc = 138.83 °செல்சியசு (411.98கெல்வின்); pc = 5.2மெகாபாசுக்கல் (51.32பார்); Vc = 0.275டெசிமீட்டர்3·மோல்−1.

பயன்பாடுகள்
புரோமோயிருபுளோரோமீத்தேன் ஒரு குளிரூட்டியாகவும் தீயை அணைக்கும் கருவிகளிலும் பயன்படுத்தப்பட்டது. இது ஓசோன் சிதைவு சாத்தியமுள்ள ODP = 0.74 மதிப்பு கொண்ட ஒரு வகை ஓசோனை குறைக்கும் பொருளாகும். எனவே 1996 ஆம் ஆண்டு எடுக்கப்பட்ட மாண்ட்ரீல் நெறிமுறை இச்சேர்மத்தை  தடை செய்தது.

 மேற்கோள்கள் 

 வெளி இணைப்புகள் 

பகுப்பு:கரிம புரோமைடுகள்
பகுப்பு:கரிம புளோரைடுகள்
பகுப்பு:கரிம ஆலைடுகள்
பகுப்பு:ஆலோமீத்தேன்கள்
பகுப்பு:குளிர்பதனூட்டிகள்